सोमवार शाम को रात भर के लिए खोजी अभियान रोक दिया गया और मंगलवार सुबह से वो अभियान फिर शुरू होगा.सभी मृतकों के परिजनों को सरकार की ओर से डेढ़-डेढ़ लाख रुपए देने की घोषणा हुई है.कांग्रेस पार्टी के उपाध्यक्ष राहुल गाँधी ने मारे गए लोगों के परिजनों से सोमवार को मुलाक़ात की.अधिकारियों ने बताया था कि हादसे का शिकार हुई नौका में लगभग 120 लोग सवार थे जिनमें से क़रीब 90 लोगों को बचा लिया गया.ये सभी लोग संभलपुर के लायंस क्लब के सदस्य और उनके परिवार के लोग थे जो वहां पिकनिक मनाने गए थे.हादसा तब हुआ जब ये सभी लोग पिकनिक मनाकर लौट रहे थे.नौका में सवार एक एक प्रत्यक्षदर्शी का कहना था कि नौका में ज़रूरत से अधिक लोग सवार थे जिसकी वजह से यह हादसा हुआ.मुख्यमंत्री नवीन पटनायक ने इस हादसे पर गहरा दुख प्रकट करते हुए घोषणा की है कि घायलों के इलाज का पूरा ख़र्च राज्य सरकार उठाएगी.(बीबीसी हिंदी का एंड्रॉयड मोबाइल ऐप डाउनलोड करने के लिए 



यहां क्लिक करें. आप हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)